Broj: 04-20-1474/21

Datum: 02.03.2021. godine

Na osnovu člana 4. Odluke o utvrđivanju uslova i postupka za ostvarivanje prava učešća građana u dodjeli plastenika površine 50 m2 sa dodatnom opremom na području Općine Stari Grad Sarajevo, broj: 01-04-4-337/21 od 26.02.2021. godine, Općinski načelnik Općine Stari Grad Sarajevo objavljuje:

 **JAVNI POZIV**

**za predaju zahtjeva za dodjelu plastenika površine 50 m2 sa dodatnom opremom**

**I PREDMET JAVNOG POZIVA**

Predmet Javnog poziva je dodjela plastenika površine 50 m2 sa dodatnom opremom u cilju

stimulacije poljoprivredne proizvodnje na području općine Stari Grad Sarajevo u projektu "Proizvodnja u plastenicima" (u daljem tekstu Projekat).

**II PRAVO UČEŠĆA I USLOVI ZA OSTVARIVANJE PRAVA NA DODJELU**

 **PLASTENIKA POVRŠINE 50 m2**

Pravo na učešće u Projektu imaju svi zainteresovani građani - fizička lica koja ispunjavaju uslove propisane Odlukom, koji imaju mjesto prebivališta i zemljište na području općine Stari Grad Sarajevo.

Uslov za ostvarivanje prava učešća je da kandidati kao podnosioci zahtjeva moraju biti zakonski korisnici minimalno 200 m2 poljoprivrednog zemljišta (vlasnik, posjednik, nosilac prava korištenja i dr.) pogodnog za plasteničku proizvodnju.

Pogodnost zemljišta za plasteničku proizvodnju, utvrđuje Komisija za dodjelu plastenika (u daljem tekstu Komisija) na licu mjesta.

**III KRITERIJ I NAČIN BODOVANJA**

1. **Opći uslovi:**
2. Da podnosilac zahtjeva ima mjesto prebivališta na području općine Stari Grad Sarajevo
3. Da je zakonski korisnik minimalno 200 m2 zemljišta na području općine Stari Grad Sarajevo (vlasnik, posjednik, nosilac prava korišćenja i drugo)
4. Da je poljoprivredno zemljište pogodno za plasteničku proizvodnju, što utvrđuje Komisija na licu mjesta, u skladu sa pravilima struke (ravno zemljište ili veoma blagog nagiba, ne smije biti vlažno i sklono zabarivanju, dovoljna udaljenost od saobraćajnice i sl)

# b) Dodatni uslovi:

 1. Da je podnosilac zahtjeva nezaposlen (nalazi se na evidenciji JU "Služba za zapošljavanje

 Kantona Sarajevo", Sarajevo) - **15 bodova**

 2. Za svakog nezaposlenog punoljetnog člana porodičnog domaćinstva - **5 bodova**

 3. Za svakog maloljetnog člana porodičnog domaćinstva - **2 boda**

 4. Da je podnosilac zahtjeva penzioner - **10 bodova**

 5. Da podnosilac zahtjeva ima priznat status demobilisanog borca - **10 bodova**

 6. Da podnosilac zahtjeva ima priznat status RVI - **5 bodova**

 7. Status člana porodičnog domaćinstva demobilisanog borac ili RVI - **2 boda**

 8. Da podnosilac zahtjeva ima status porodice šehida,poginulih,umrlih ili nestalih boraca - **5**

 **bodova**

 9. Da podnosilac zahtjeva ima status civilne žrtve rata podnosioca zahtjeva - **5 bodova**

10. Status civilne žrtve rata člana porodičnog domaćinstva - **2 boda**

11. Da podnosilac zahtjeva ima status neratnih invalida i lica u stanju socijalne potrebe - **5**

 **bodova**

12. Da podnosilac zahtjeva ima priznat status logoraša - **5 bodova**

13. Član porodičnog domaćinstva ima priznat status logoraša - **2 boda**

14. Svaki član domaćinstva **- 2 boda**

**IV POTREBNA DOKUMENTACIJA**

Uz zahtjev za dodjelu plastenika potrebno je priložiti dokaze o ispunjavanju uslova iz Javnog poziva kao i druge dokaze, originale ili ovjerene fotokopije dokumenata koji ne mogu biti stariji od šest mjeseci:

1. **Obavezna dokumentacija**
2. Dokaz da je zakonski korisnik poljoprivrednog zemljišta: zemljišno-knjižni izvadak ili

 posjedovni list na ime podnosioca zahtjeva, ovjeren ugovor o zakupu, ovjeren ugovor o

 davanju zemljišta na korištenje, ovjeren ugovor o koncesiji i sl. (svi ugovori moraju biti

 zaključeni na vremenski period od najmanje četiri godine) i drugi dokazi o vlasništvu, odnosno posjedu zemljišta.

1. Kopija lične karte i kopija prijave boravka za podnosioca zahtjeva.
2. **Dodatna dokumentacija**

1. Kućna lista

2. Dokaz o ukupnim primanjima domaćinstva: podnosioca zahtjeva i punoljetnih članova

 domaćinstva (potvrda o studiranju, potvrda o nezaposlenosti JU"Služba za zapošljavanje

 Kantona Sarajevo", uvjerenje PIO/MIO i/ili ček od penzije, potvrda o primanjima od

poslodavca, uvjerenje o statusu i visini primanja za korisnike lične i porodične

 invalidnine od Službe za boračka pitanja Općine Stari Grad Sarajevo i sl.)

3. Potvrda o nezaposlenosti od JU"Služba za zapošljavanje Kantona Sarajevo" za

 podnosioca zahtjeva i svakog nezaposlenog člana porodičnog domaćinstva

4. Ček od penzije ukoliko je podnosilac zahtjeva penzioner

5. Demobilisani borac: rješenje o statusu borca ili uvjerenje nadležnog ministarstva za

 pitanja boraca i invalida odbrambeno-oslobodilačkog rata, Odsjek za pitanja evidencija

iz oblasti vojne obaveze za područje Sarajevskog Kantona, ratni vojni invalid (rješenje

nadležne općinske službe) i šehidska porodica (rješenje nadležne općinske službe)

6. Dokaz o dodatnom boračkom statusu, statusu RVI i statusu civilne žrtve rata za člana

 porodičnog domaćinstva

 7. Potvrda od registrovanog Udruženja logoraša za podnosioca zahtjeva i za člana

 domaćinstva

 8. Potvrda nadležne službe da je lice u stanju socijalne potrebe u skladu sa Zakonom o

 osnovama socijalne zaštite, zaštite civilnih žrtava rata i zaštite porodice sa djecom

 9. Izjava podnosioca zahtjeva ovjerena od strane nadležnog organa da se lični podaci istog

 mogu koristiti u ovom postupku i objaviti po okončanju postupka, a u skladu sa Zakonom o

 zaštiti ličnih podataka

**V PODNOŠENJE ZAHTJEVA I DOKUMENATA**

Obrasci zahtjeva za dodjelu plastenika mogu se preuzeti na šalteru protokola i na web stranici

Općine Stari Grad Sarajevo.

Zahtjevi za dodjelu plastenika sa pratećom dokumentacijom se predaju na šalteru protokola u zgradi Općine Stari Grad Sarajevo, ulica Zelenih beretki br.4, sa naznakom: Služba za privredu - Prijava na Javni poziv za dodjelu plastenika ili putem pošte u zatvorenoj koverti. Rok za podnošenje prijava na Javni poziv je 10 dana od dana objavljivanja.

Sve dodatne informacije mogu se dobiti u Službi za privredu Općine Stari Grad Sarajevo, pozivom na broj telefona 033 282-356.

**VI PROCEDURA ODABIRA KORISNIKA**

Proceduru vrijednovanja i odabira pristiglih zahtjeva izvršit će Komisija na osnovu Kriterija navedenih u tački III ovog Javnog poziva.

Odluku o izboru kandidata za dodjelu plastenika na prijedlog Komisije donosi Općinski načelnik Općine Stari Grad Sarajevo.

O rezultatima Javnog poziva kandidati će biti obaviješteni pismenim putem, putem oglasne ploče i web stranice Općine Stari Grad Sarajevo, a mogu se i lično informisati u Službi za privredu.

Svako lice kojem prema ovom Javnom pozivu bude dodijeljen plastenik potpisat će Ugovor o dodjeli plastenika sa Općinom Stari Grad Sarajevo, čime se obavezuje na poštivanje odredbi istog.

**VII FINANSIJSKA SREDSTVA**

Projekat se finansira sredstvima iz Budžeta Općine Stari Grad Sarajevo za 2021.godinu prema kojem će se odabranim podnosiocima zahtjeva pojedinačno dodijeliti plastenik površine 50 m2 sa dodatnom opremom.

**VIII NAPOMENA**

Služba za privredu Općine Stari Grad Sarajevo će pozivati učesnike radi eventualne upotpune dokumentacije u toku trajanja Javnog poziva. Ukoliko učesnici i nakon datih uputa od strane nadležne Službe ne postupe po istim, zahtjevi sa nepotpunom dokumentacijom neće se uzimati u razmatranje.

Stručna obrada:

Senida Bajraktarević,dipl.ing.polj.

Firdeusa Hadžimurtezić,dipl.ing.polj.

**POMOĆNICA NAČELNIKA OPĆINSKI NAČELNIK**

Aldiana Kavazović, dipl.pravnik mr. Ibrahim Hadžibajrić